Eridanus (Stärebild)

De Floss Eridanus (Eridanus) ass e Stärebild südlech vum Himmelsequator.

 Beschreiwung 
Den Eridanus ass eent vun deene gréisste Stärebiller um Nuetshimmel. Et zitt sech wéi eng Stäreketten ënner dem Orion bis déif an de Südhimmel eran.

D'Stärebild ass net opfälleg, nëmme véier Stäre si méi hell wéi déi 3. Gréissteklass.

Vu Mëtteleuropa aus ass nëmmen dee nërdlechen Deel vum Stärebild ze gesinn.

De Stär ε Eridani läit zimmlech no bei eis, an zwar 10,7 Liichtjoer. Hien ass domat ee vun den direkten Nopere vun eiser Sonn.

Am Stärebild Eridanus gëtt et eng gigantesch Lück (Void) mat enger Gréisst vun enger Milliard Liichtjoer. Do gëtt et keng Stären, keng Galaxien, keng schwaarz Lächer, an och fir Donkel Matière gëtt et keng Indizien.Spiegel Online vum 24. August 2007: Rätselhafte Leere: Forscher entdecken Riesenloch im Universum

 Geschicht 
Den Eridanus gehéiert zu den 48 Stärebiller aus der anticker Astronomie, déi scho vum Ptolemäus beschriwwe goufen.

An der griichescher Mythologie war den Eridanus e Floss, dee vum Aquarius hierkoum.

 Himmelsobjeten 
 Stären 

 B F Nimm an aner Bezeechnungen Gréisst Lj Spektralklass α Achernar 0,45m  144 B3 V β 67 Cursa, Kursa, Dhalim 2,78m 90 B3 V γ 34 Zaurak, Zaurac 2,95m 150 M0 III θ Acamar 3,0m 163 A4 + A1 δ 23 Rana 3,52m 29 K0 IV υ4 41  3,55m 120 B8 V φ   3,56m 120 B8 V χ   3,69m 50 G6 IV τ4 16  3,70m 250 M3 III ε 18 Epsilon Eridani 3,73m 10,5 K2 V υ2 52 Beemin, Theemin 3,82m 200 G9 III l 53 Sceptrum 3,87m 109 K2 IIIb η 3 Azha 3,89m 121 K1 III  ν 48  3,93m 1000 B2 III ν3 43  3,97m 250 K5 III ο1 38 Beid 4,04m 200 F2 III μ 57  4,01m 400 B5 IV τ3 11  4,08m 80 A5 V ι   4,11m 200 K0 III g   4,17m τ6 27  4,22m 60 F3 V κ   4,24m λ 69  4,25m τ5 19  4,26m 300 B8 V f   4,30m  54  4,32m ω 61  4,30m ο2 40 Keid 4,43m 16 K1 + A2 π 26  4,43m τ1 1  4,47m 50 F6 V  32  4,5m 250 G8 + A2 y   4,57m  h   4,59m  τ9 36  4,62m  τ8 33  4,64m  s   4,74m  v 17  4,74m  τ2 2 Angetenar, Al Anchat 4,76m 182 K0 III w   4,74m  ζ 13 Zibal 4,80m  ψ 65  4,80m   15  4,86m   39  4,87m 300 K3 + G2  45  4,91m 
400px|thumb|Stäreformatioun vum Eridanus
Den hellste Stär, Achernar, ass 144 Liichtjoer vun eis ewech. Hien huet eng eegenaarteg Form. Observatioune weisen drophin, datt säin Duerchmiesser um Equator 50 % méi grouss ass wéi op senge Polen. Dës Ofplattung gëtt op eng héich Rotatiounsvitesse zeréckgefouert.

 Duebelstären 

 System Gréissten Ofstand θ 3,3m/4,4m 8,2" ο2 4,5m/9,7m/10,8m 83" 32  4,8m/6,1m 6,8" f  4,8m/5,4m 8,1" 39  4,9m/8,0m  6,4" p Ei 5,8m/5,9m  11,5"

Den θ Eridani ass en Duebelstär op enger Distanz vun 120 Liichtjoer, dee scho mat engem klengen Teleskop ze gesinn ass.

Den ο2 ass en Dräifachsystem op enger Distanz zu eiser Äerd vu 15,9 Liichtjoer. Den Haaptstär ass ongeféier sou grouss wéi eis Sonn. Ee vun de Komponenten ass e wäissen Zwergstär, deen nëmmen den duebelen Äerdduerchmiesser huet. Déi drëtt Komponent ass e rouden Zwergstär.

 Verännerlech Stären 

 Stär Gréisst Period Typ T Eri 7,4m–13,2m 252 Deeg Mira-Stär 

Den T Eridani ass ee pulstiounsverännerleche Stär vum Typ Mira. Am Maximum erreecht hien eng Hellegkeet vu 7,4m. Um Minimum fält seng Hellegkeet bis op 13,2m erof.

 Messier- an NGC-Objeten 

 Messier (M) NGC divers Gréisst Typ Numm  1132 12,3m Galaxie   1232 9,9m Galaxie   1291 9,4m Galaxie   1300 10,4m Galaxie   1332 10,3m Galaxie   1395 9,6m Galaxie   1407 9,7m Galaxie   1532 9,9m Galaxie   1535 10m Planetareschen Niwwel 
NGC 1132 ass eng vun de raren elliptesche Risegalaxieen an ass 318 Millioune Liichtjoer vun eis ewech.

NGC 1291 ass eng Balkespiralgalaxie vum Typ SBa op enger Distanz vun 30 Millioune Liichtjoer.

NGC 1535 ass e planetareschen Niwwel op enger Distanz vu 5.000 Liichtjoer.

 Kuckt och 

 Um Spaweck 
  Astronomie.de: D'Stärebild Eridanus

Kategorie:Stärebiller